
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 21
                                                           din 15 februarie  2018
                     privind însuşirea şi aprobarea documentaţiei de avizare a lucrărilor de intervenţii pentru obiectivul de investiţii : Sală sport Colegiul Naţional “Mircea Eliade”, acoperiş şi suprafaţă de joc.
   
Consiliul Local al Municipiului Sighişoara, întrunit în şedinţă extraordinară,
            Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3663/08.02.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile Legii nr. 273/2006 privind finanţele publice locale, cu modificările şi completările ulterioare, prevederile Legii nr. 98/2016 privind achiziţiile publice, cu modificările şi completările ulterioare, precum şi prevederile Hotărârii de Guvern nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările şi completările ulterioare;


Având în vedere adresa Colegiului Naţional ”Mircea Eliade” cu nr. 152/07.02.2018, înregistrată la Municipiul Sighişoara cu nr. 3522/07.02.2018, cu care se înaintează devizul general refăcut al documentaţiei în faza D.A.L.I. pentru obiectivul de investiţii: Sală sport Colegiul Naţional “Mircea Eliade”, acoperiş şi suprafaţă de joc;


Având în vedere Procesul - verbal cu nr. 3633/08.02.2018 al Comisiei Tehnico- Economice, prin care s-a analizat şi s-a avizat favorabil documentaţia de avizare a lucrărilor de intervenţii pentru obiectivul de investiţii: Sală sport Colegiul Naţional “Mircea Eliade”, acoperiş şi suprafaţă de joc;


Văzând Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 3666/08.02.2018 prin care se propune însuşirea şi aprobarea documentaţiei de avizare a lucrărilor de intervenţii pentru obiectivul de investiţii : Sală sport Colegiul Naţional “Mircea Eliade”, acoperiş şi suprafaţă de joc, îndeplinindu-se prevederile legale în acest sens;
Având în vedere avizele favorabile ale comisiilor de comerț și buget;

În baza prevederilor art. 36 alin. (2) lit. „b” şi alin. (4) lit. „d”, art. 45 alin. (2) şi a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,
              H O T Ă R Ă Ş T E:
Art. 1. Se însuşeşte şi se aprobă documentaţia de avizare a lucrărilor de intervenţii pentru obiectivul de investiţii: Sală sport Colegiul Naţional “Mircea Eliade”, acoperiş şi suprafaţă de joc, având valoarea totală a investiției de 349.924,83 lei (inclusiv T.V.A.), din care C+M 289.538,73 lei (inclusiv T.V.A.).
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Buget, Contabilitate, Salarizare - Direcţia Economică, Serviciul Tehnic, Investiţii - Urmărire Contracte, Monitorizare Servicii de Utilităţii Publice din cadrul Municipiului Sighișoara  şi Colegiului Naţional “Mircea Eliade” prin directorul său.
Art. 3. Prin grija Secretarului Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org. 
PREŞEDINTE DE ŞEDINŢĂ,

  

          Toth Tivadar         
                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Serviciul Tehnic, Investiţii - Urmărire Contracte, Monitorizare Servicii de Utilităţii Publice;

  1 ex. Biroul Buget, Contabilitate, Salarizare – Direcția Economică;
  1 ex. Colegiului Naţional “Mircea Eliade”
9 ex. 

S.D.S.
